### Образец № 5

**Съгласно чл. 72, ал. 3, т. 2 от ЗУО**

**

#  РЕПУБЛИКА БЪЛГАРИЯ

#  Министерство на околната среда и водите

 РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - гр. Пловдив

## **РЕШЕНИЕ**

№ 09-ДО-1125-01 от 16.07.2018 год.

за прекратяване на действие на разрешение за дейности по отпадъците

На основание чл. 72, ал. 3, т. 2 от Закона за управление на отпадъците (ЗУО) и във връзка със заявление № УО-841 от 10.07.2018 г.

**ПРЕКРАТЯВАМ ДЕЙСТВИЕТО**

на Решение № 09-ДО-1125-00 от 20.12.2017 год.

на

 **„ГРИИНСТАР 4” ООД**

**ЕИК:** 203053024, **седалище и адрес на управлението**: Област Пловдив, Община Пловдив, гр. Пловдив 4000; р-н Южен; бул. Стефан Стамболов № 62, ет. 2, ап. 9, **лице, управляващо/представляващо дружеството:** Иван Георгиев Христозов, **служ. тел**.: 0878/676500;

**считано от 10.07.2018 год.**

поради следните причини:

1. Подадено заявление за издаване на решение за прекратяване действието на разрешение с вх. № УО-841/10.07.2018г., с причина - промяна на възложителя, извършващ дейността по изкупуване, съхраняване и разкомплектоване на ИУМПС и продажба на авточасти втора употреба.
2. Предвид посоченото в т. 1, новият възложител следва **в едномесечен срок от датата на получаване на настоящето решение**, да инициира процедура по издаване на разрешение за дейности с отпадъци, съгласно чл. 35 от Закона за управление на отпадъците /ЗУО, ДВ, бр. 53/2012г., посл. изм. и доп. ДВ, бр. 53/2018г./.
3. В случай на неизпълнение на т. 2, в едномесечен срок от получаване на настоящото решение, лицето, управляващо/представляващо дружеството е задължено да предприеме следните действия, свързани с безопасното прекратяване на дейността и/или възстановяването (рекултивацията) на терена, като всички отпадъци, разрешени в гореупоменатото решение, следва да се премахнат от площадката и да се предадат на фирми, притежаващи съответните мощности и разрешителни документи за дейности с отпадъци.

Предаването за последващо третиране на отпадъците да се извършва само въз основа на писмен договор с лица, притежаващи документ по чл. 35 от ЗУО за отпадъци със съответния код съгласно наредбата по чл. 3 от ЗУО, както следва:

* разрешение или комплексно разрешително за дейности с отпадъци по чл. 35, ал. 1 от ЗУО;
* регистрационен документ за дейности с отпадъци по чл. 35, ал. 2, т. 3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО.

**В срок до 16.08.2018г. лицето, управляващо/представляващо дружеството да върне разрешението на компетентния орган, издал решението.**

**Решението може да се обжалва чрез Директора на РИОСВ пред Министъра на околната среда и водите или пред Административен съд, гр. Пловдив по реда на Административнопроцесуалния кодекс в 14-дневен срок от неговото съобщаване.**

**Доц. Стефан Шилев**

 *Директор на РИОСВ - Пловдив*